Momentul în care submunițiile de la o rachetă ATACMS cad pe o plajă din Crimeea plină cu turiști ruși. Moscova acuză SUA
Pe rețelele sociale au fost publicate imagini, surprinse de camere de supraveghere, care prezintă momentul în care submuniții, provenite cel mai probabil de la o rachetă ATACMS, cad peste o plajă din Crimeea. Ministerul Apărării al Rusiei a acuzat Statele Unite că sunt primele responsabile pentru atacul cu rachete de duminică împotriva Sevastopolului în peninsula anexată Crimeea, în care au murit trei civili - inclusiv doi minori -, pentru că au furnizat Kievului rachetele ATACMS cu care a fost întreprins atacul.